b'\n_START_ARTICLE_\nPolvor\xc3\xb3n\n_START_PARAGRAPH_\nPolvor\xc3\xb3n (fra polvo, spansk for pulver eller st\xc3\xb8v; cebuano: polboron; tagalog: pulbur\xc3\xb3n) er en type tungt, mykt og lett smuldrende opprinnelig spansk bakverk av m\xc3\xb8rdeigtype laget av mel, sukker, melk, og n\xc3\xb8tter (s\xc3\xa6rlig mandler). Den opprinnelige typen er for det meste produsert i Andalusia, der det er omtrent 70 produsenter som utgj\xc3\xb8r et syndikat som produserer polvorones og mantecadones. Under betegnelsen mantecados er denne s\xc3\xb8tbaksten ogs\xc3\xa5 \xc3\xa5 finne mange andre steder p\xc3\xa5 den iberiske halv\xc3\xb8y._NEWLINE_Polvorones er popul\xc3\xa6r festmat i hele Spania og i landets tidligere kolonier i Latinamerika og p\xc3\xa5 Filippinene. De ble tradisjonelt bakt fra september til januar men er n\xc3\xa5 et hel\xc3\xa5rsprodukt. _NEWLINE_Inspriasjonen til polvorones er arabisk. Araberne tok noe lignende med seg til Spania, og deres geografiske opphav er s\xc3\xa5ledes sv\xc3\xa6rt sannsynlig levantinsk. Den arabiske typen heter ghurayba.'